అత్యవసరం.. అయోమయం!
Nov 25 2021 @ 23:42PM
లావేరులో పునాదుల స్థాయిలో నిలిచిపోయిన పనులు
- ఆసుపత్రి భవన నిర్మాణాలకు నిధుల కొరత
- మౌలిక వసతుల కల్పనదీ అదే పరిస్థితి
- అర్థాంతరంగా ఆగిన 'నాడు-నేడు' నిర్మాణాలు
'ప్రజారోగ్యానికి పెద్దపీట వేస్తాం. 'నాడు-నేడు'తో ప్రభుత్వ ఆస్పత్రుల రూపురేఖలు మారుస్తాం. నిర్దేశించిన గడువులోగా పనులు పూర్తిచేసి ప్రజలకు అందుబాటులో కి తెస్తాం'....ఇవీ వైసీపీ ప్రజాప్రతినిధులు, ఉన్నతాధికారులు చేసిన ప్రకటనలు. వాస్తవ పరిస్థితి దీనికి భిన్నం. గత ఏడాది డిసెంబరులో ప్రాథమిక ఆరోగ్య కేంద్రాల్లో అదనపు భవనాలు, ఇతరత్రా మౌలిక సౌకర్యాలకు సంబంధించి పనులు ప్రారంభించారు. ఏడాది గడుస్తున్నా అలాగే ఉంటున్నాయి. 'నాడు-నేడు' పథకంలో భాగంగా పీహెచ్‌సీల్లో 74 పనులను ప్రారంభించారు. ఇందుకుగాను రూ.39 కోట్ల అంచనా వ్యయంతో ప్రారంభమైన పనులు ఒక అడుగు ముందుకు..నాలుగడుగుల వెనక్కి అన్న చందంగా మారాయి. సాధారణంగా ఆసుపత్రుల్లో అభివృద్ధి పనులు ఏపీ మౌలిక వసతుల కల్పన ఇంజినీరింగ్‌ విభాగం అధికారులతో చేపట్టాల్సి ఉంది. పనిభారం అన్న నేపంతో ఆ బాధ్యతలను ఆర్‌అండ్‌బీకి అప్పగించారు. నిధుల కొరత, బిల్లుల చెల్లింపులో జాప్యంతో ఎక్కడికక్కడే పనులు నిలిచిపోయాయి. కొత్తగా బొంతు, బూర్జ, లావేరు, మాణిక్యపురం, నిమ్మాడ, అక్కుపల్లి, నివగాం, వెంకటాపురం పీహెచ్‌సీలకు అదనపు భవన నిర్మాణాలు చేపట్టేందుకు టెండర్లు పిలిచారు. ఒక్కొక్క భవనానికి రూ.1.80 కోట్ల అంచనాలతో కాంట్రాక్టర్లకు పనులు అప్పగించినా... చేసిన పనులకు బిల్లులూ చెల్లించలేదు. దీంతో ఆసుపత్రి కొత్త భవనాల పనులు ఎక్కడ వేసిన గొంగళి అక్కడే అన్నట్టు మిగిలిపోయాయి. కొన్నిచోట్ల పనులు నిలిచిపోగా..మరికొన్ని చోట్ల నత్తనడకన సాగుతున్నాయి.
సగం కూడా పూర్తికాని వైనం
ఆసుపత్రుల్లో మౌలిక వసతుల కల్పనలో భాగంగా గత ఏడాది ప్రారంభించిన 74 నిర్మాణ పనుల్లో సగం కూడా పూర్తి కాలేదు. సుమారు 34చోట్ల 50 శాతానికి మించలేదు. ఎనిమిది చోట్ల అసలు పనులే ప్రారంభించలేదు. నాలుగు చోట్ల మాత్రం తుది దశకు చేరుకున్నాయి. సుమారు రూ.16 కోట్ల అంచనాల విలువైన నిర్మాణ పనులు కాంట్రాక్టర్లు పూర్తి చేసి గత ఏడాది జూన్‌ నాటికే సీఎఫ్‌ఎంఎస్‌ -2 కింద బిల్లులు అప్‌లోడ్‌ చేసినా... నిధులు కేటాయించలేదు. 2021 మార్చి నెలలో కేవలం రూ.1.80 కోట్లు మాత్రమే వచ్చాయి. మిగిలిన రూ.14.20 కోట్లు విలువైన నిర్మాణాలు పూర్తయినా బిల్లులు రావడం లేదు. దీంతో కాంట్రాక్టర్లు చాలాచోట్ల పనులు నిలిపివేశారు.
పనులు పూర్తిచేస్తాం
'నాడు-నేడు' కింద ఆసుపత్రుల్లో చేపడుతున్న నిర్మాణ పనులు వేగవంతానికి చర్యలు తీసుకుంటున్నాం. గత ఏడాది కరోనా ప్రభావంతో నిర్మాణాలు సకాలంలో ప్రారంభించలేకపోయాం. బిల్లుల చెల్లింపుల్లో కొంత జాప్యం జరగడం వాస్తవమే. చేసిన పనులకు బిల్లులు చెల్లించాలని ఉన్నతాధికారులకు లేఖ రాశాం. కాంట్రాక్టర్లకు పనులు పూర్తి చేయాలని నోటీసులు జారీ చేస్తున్నాం.
atyavasaram.. ayomayam!
Nov 25 2021 @ 23:42PM
laverulo punaadula sthaayilo nilichipoyina panulu
- aasupatri bhavana nirmaanaalaku nidhula korata
- moulika vasatula kalpanadee adhe paristhiti
- ardhaantaramgaa aagina 'naadu-nedu' nirmaanaalu
'prajaarogyaaniki peddapeeta vestam. 'naadu-nedu'thoo prabhutva aaspatrula roopurekhalu marustam. nirdesinchina gaduvulogaa panulu poortichesi prajalaku andubaatulo ki testam'....ivee vicp prajaapratinidhulu, unnataadhikaarulu chesina prakatanalu. vaastava paristhiti deeniki bhinnam. gatha edaadi decemberulo praathamika aarogya kendraallo adanapu bhavanalu, itaratra moulika soukaryaalaku sambandhinchi panulu praarambhinchaaru. edaadi gadustunna alaage untunnaayi. 'naadu-nedu' pathakamlo bhagamga pehecheseello 74 panulanu praarambhinchaaru. indukugaanu roo.39 kotla anchana vyayamtho praarambhamaina panulu oka adugu munduku..naalugadugula venakki anna chandamgaa marai. saadhaaranamgaa aasupatrullo abhivruddhi panulu apy moulika vasatula kalpana ingineeringsi vibhagam adhikaarulatho chepattalsi undi. panibharam anna nepamtho aa baadhyatalanu areandeabeeki appaginchaaru. nidhula korata, billula chellimpulo jaapyamtho ekkadikakkade panulu nilichipoyayi. kottagaa bontu, boorja, laveru, manikyapuram, nimmada, akkupalli, nivagam, venkatapuram peeheeseelaku adanapu bhavana nirmaanaalu chepattenduku tenderlu pilichaaru. okkokka bhavananiki roo.1.80 kotla anchanaalatho contractorlaku panulu appaginchinaa... chesina panulaku billuluu chellinchaledu. deentho aasupatri kotta bhavanala panulu ekkada vesina gongali akkade annattu migilipoyayi. konnichotla panulu nilichipogaa..marikonni chotla nattanadakana saagutunnaayi.
sagam kuudaa puurtikaani vainam
aasupatrullo moulika vasatula kalpanalo bhagamga gatha edaadi praarambhinchina 74 nirmaana panullo sagam kuudaa puurti kaaledu. sumaru 34chotla 50 saataaniki minchaledu. enimidi chotla asalu panule praarambhinchaledu. naalugu chotla maatram tudi dasaku cherukunnayi. sumaru roo.16 kotla anchanaala viluvaina nirmaana panulu contractorlu puurti chesi gatha edaadi joony naatike cfmsa -2 kinda billulu aplode chesina... nidhulu ketayinchaledu. 2021 marchi nelalo kevalam roo.1.80 kotlu matrame vachayi. migilina roo.14.20 kotlu viluvaina nirmaanaalu puurtayinaa billulu ravadam ledu. deentho contractorlu chalachotla panulu nilipivesaaru.
panulu poortichestaam
'naadu-nedu' kinda aasupatrullo chepadutunna nirmaana panulu vegavantaaniki charyalu teesukuntunnam. gatha edaadi karona prabhaavamtho nirmaanaalu sakaalamlo praarambhinchalekapoyam. billula chellimpullo kontha jaapyam jaragadam vastavame. chesina panulaku billulu chellinchaalani unnataadhikaarulaku lekha rasam. contractorlaku panulu puurti cheyalani notisulu jaarii chestunnam.